Det konkluderer vicepolitinspektør Ole Juul Schmidt, der havde ansvaret for de politistyrker, som var udkommanderet til at føre politiets strategi igennem, nemlig at sikre at fodboldkampen trygt kunne afvikles som en festlig og fornøjelig begivenhed for alle tilskuere. Vicepolitiinspektøren kan således notere sig, at hans betjente kun måtte skride til anholdelse en enkelt gang. Anholdelsen skete omkring svømmehallen Haraldslund, der ligger umiddelbart ved stadion. Her blev en Brøndby-fan anholdt af en patrulje i forbindelse med noget uro, der opstod, da fansene strømmede ud i det vestlige Aalborg efter kampens ophør. Derudover blev en person, en AaB-fan, før kampen sigtet for at afbrænde romerlys, mens en anden blev bortvist for at være i besiddelse af euforiserende stoffer. Og skulle nogen have glemt det; så vandt AaB 4-1 over Brøndby ved søndagens kamp.

Referat:
Fodboldkampen mellem AaB og Brøndby var en fredelig aften for Nordjyllands Politi.